ผมไปซื้อเนื้อหมูสดจากห้างสรรพสินค้าแต่ที่มือมีแผลหนังลอกนิดหน่อยแล้วไปสัมพัสเนื้อหมูดิบที่ซื้อมา หลังจากทำอาหารเสร็จสัก5นาทีระหว่างนั้นไม่ได้ล้างมือ พอผ่านไป5นาทีตามที่ผมบอกข้างต้น จากนั้นก็ไปล้างมือด้วยสบู่ ผมมีโอกาสเป็นโรคไข้หูดับไหมครับ ผมกังวลมาก คุณช่วยบอกหน่อยครับว่าเสี่ยงไหม หรือต้องสัมผัสเป็นจำนวนมากถึงจะเป็นโรคครับ ผมกังวลมาก
สวัสดีค่ะ โรคไข้หูดับ ที่เกิดจากการติดเชื้อสเตร็พโตค็อคคัส ซูอิส (Streptococcus suis) นั้น เป็นโรคที่เกิดจากการสัมผัสหรือกินหมูดิบ อาการอาจทำให้เกิดเยื่อหุ้มสมองอักเสบฉับพลัน มีไข้ ปวดศีรษะ คอแข็ง สูญเสียการได้ยินบางคนติดเชื้อในกระแสเลือด ไข้มีผื่น เยื่อหุ้มหัวใจอักเสบตามมาได้โดยจากเหตุกาณ์ดังกล่าวมา การมีแผลถลอกที่มือเล็กน้อย สัมผัสหมูดิบ จากนั้นไปล้างมือด้วยสบู่ ไม่ได้เอามือนั้นมาสัมผัสบริเวณใบหน้าหรือกินเข้าไป โอกาสติดเชื้อยังมีน้อย ไม่ได้มีรายงานว่าต้องสัมผัสมากน้อยเท่าไร ขึ้นกับว่าเนื้อหมูดิบนั้นมีเชื้อหรือเปล่า หรือสัมผัสผ่านเข้าไปยังเยื่อบุปากหรือไม่แนะนำการไม่กินหมูดิบๆ ต้องปรุงสุกทุกครั้ง ควรใส่ถุงมือป้องกันขณะทำอาหารด้วย หรือถ้ามือสัมผัสหมูดิบ ควรรีบล้างมือก่อนจะมากินอาหารค่ะ